**Korisnik:** Udruga Kultura nova

**Kontakt:** Zvjezdana Bubnjar, zvjezdana.bubnjar@kultura-nova.hr

**Partnerska organizacija:** Muzej norosti

**Naziv projekta:** Tragom Plavog konja

**Odobrena sredstva:** 5.000 EUR

**Trajanje projekta:** 1 mjesec ( 09.06.2025. – 08.07.2025.)

**Sažetak i cilj:** Projekt „Tragom Plavog konja“ nadovezuje se na dosadašnju suradnju Udruge Kultura nova i slovenskog partnera Muzeja norosti, s ciljem smanjenja predrasuda prema romskoj manjini i osobama s psihičkim poteškoćama kroz umjetničko osnaživanje, razmjenu dobrih praksi i međunarodnu suradnju. Ključna aktivnost projekta je studijska posjeta Sloveniji, gdje će članovi Teatra R – pripadnici romske zajednice – sudjelovati u glumačkoj radionici s ansamblom Akademije ludila iz Trsta. Ovaj kolektiv već više od 30 godina djeluje u području deinstitucionalizacije kroz kazalište, film i druge umjetničke forme, koristeći Basagliine metode u radu s bivšim psihijatrijskim pacijentima.

Sudionici će, uz radionicu, prisustvovati izvedbi predstave, filmskim projekcijama i razgovoru s redateljicom Erikom Rossi, što će im omogućiti uvid u suvremene inkluzivne kazališne prakse i ojačati njihove glumačke i profesionalne kapacitete.

Cilj projekta je doprinijeti smanjenju stigmatizacije ranjivih skupina kroz umjetnost, povećati vidljivost rada obje organizacije te ojačati njihove kapacitete i partnerstvo za buduće međunarodne projekte u području društveno angažiranog kazališta, ljudskih prava i psihosocijalne podrške.

**Očekivani rezultati:**

1. Osnaženi kapaciteti sudionika kroz participativno sudjelovanje na međunarodnoj glumačkoj radionici
2. Ojačana suradnja između Kultura nova (HR) i Muzeja norosti (SI) kroz razmjenu metodologija inkluzivnog kazališta